Diari Oficial de la Generalitat Valenciana


Sumari del DOGV 3525, del 25-06-1999 (1999/4929)

ORDRE, de 5 de maig de 1999, de la Conselleria de Cultura, Educació i Ciència, per la qual s'implanten determinats ensenyaments en l'Instituto Politécnico Marítimo Pesquero del Mediterráneo (Alacant).
--------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3525

Data del DOGV
:   25-06-1999

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1999/4929


Data del document
:   05-05-1999

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

 Descriptors 

:   * pescador
    * programa d'ensenyament

ORDRE, de 5 de maig de 1999, de la Conselleria de Cultura, Educació i Ciència, per la qual s'implanten determinats ensenyaments en l'Instituto Politécnico Marítimo Pesquero del Mediterráneo (Alacant). [1999/4929]
  
L'Instituto Politécnico Marítimo Pesquero d'Alacant es va crear pel Reial Decret 1.887/76, de 18 de juny (BOE de 9 d'agost).
  
Este centre inicià el seu funcionament el curs escolar 1976/77 impartint els ensenyaments de Formació Professional regulats en el Decret 2.596/1974, de 9 d'agost, relatiu als títols professionals de les marines mercants i de pesca, (BOE núm. 222). L'Ordre de 18 de març de 1977 implantà els ensenyaments de primer grau: professions de Pont i Coberta Mercant, Pont i Coberta de Pesca, Màquines, Electricitat, Ràdio i Activitats Subaquàtiques; i de segon grau: especialitats de Navegació de Cabotatge, Pesca Marítima, Mecànica Naval, Electricitat Naval, Radiotelefonia Naval i Activitats Subaquàtiques.
  
L'Instituto Politécnico Marítimo Pesquero del Mediterráneo es va adscriure per la citada ordre a l'Institut Politènic Nacional d'Alacant, actualment Institut d'Educació Secundària núm. 10, identificat amb el codi 06574304. Esta adscripció s'entén només a l'efecte d'expedició de títols, certificacions acadèmiques i altres actes administratius relacionats amb la revalidació d'ensenyaments.
  
El Reial Decret 4.107/1982, de 29 de desembre (BOE de 26 de febrer de 1983) va aprovar l'acord de la Comissió Mixta de Transferències de la Comunitat Valenciana, pel qual es transferixen determinades competències i funcions de l'Estat en matèria d'Agricultura i Pesca.
  
Entre les funcions transferides se citen els ensenyaments professionals nauticopesquers impartits en l'Instituto Politécnico Marítimo Pesquero del Mediterráneo, ubicat en el moll pesquer d'Alacant.
  
Este centre figura inscrit en l'inventari de béns i drets de la Generalitat Valenciana amb el núm. A02/03/014/0037.
  
La Direcció General d'Indústria, Cooperativisme, Pesca i Relacions Agràries, amb data 22 de desembre de 1998, va sol·licitar la corresponent autorització per a impartir, amb efectes del curs acadèmic 1999/2000, determinats cicles formatius de Formació Professional Específica.
  
La Direcció General d'Ordenació i Innovació Educativa i Política Lingüística ha emés informe favorable a allò sol·licitat, per disposar el centre de les instal·lacions i professorat adequats per a la impartició dels ensenyaments sol·licitats. Així mateix, la Direcció General de Centres Docents ha emés informe favorable per considerar que esta sol·licitud s'ajusta a les previsions efectuades pel Servei de Planificació Educativa.
  
En virtut d'això, i fent ús de les competències que m'atorga l'article 35 de la Llei 5/1983, de 30 de desembre, del Govern Valencià,
  
ORDENE
  
Primer
  
S'implanten en l'Instituto Politécnico Marítimo Pesquero del Mediterráneo d'Alacant, codi 67328217, els següents ensenyaments:
  
- codi: 75389856285
  
- Tècnic en Busseig de Mitja Profunditat
  
- codi: 12611026061
  
- Tècnic en Pesca i Transport Marítim.
  
- codi: 91438865706
  
- Tècnic en Operació, Control i Manteniment de
  
Màquines Marines i Instal·lacions del Vaixell.
  
Segon
  
El centre deixarà d'impartir els ensenyaments de Formació Professional de primer grau com a conseqüència de l'aplicació d'allò establit en l'Ordre de 8 de juliol (DOGV 27-7-98), de la Conselleria de Cultura, Educació i Ciència, per la qual s'establix el procediment d'implantació dels ensenyaments de règim general regulats per la Llei Orgànica 1/1990 d'Ordenació General del Sistema Educatiu i la progressiva extinció dels ensenyaments mitjans regulats per la Llei General d'Educació.
  
Disposició addicional
  
El que s'establix en esta ordre s'inscriurà en el Registre de Centres Docents de la Comunitat Valenciana.
  
Disposicions finals
  
Primera
  
Esta ordre entrarà en vigor el dia de la seua publicació en el Diari Oficial de la Generalitat Valenciana. Això no obstant, els seus efectes s'entenen referits al curs acadèmic 1999/2000.
  
Segona
  
De conformitat amb els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar potestativamente un recurs de reposició o bé plantejar directament recurs contenciós administratiu, en els terminis i davant els òrgans que s''indiquen a continuació:
  
a) El recurs de reposició s'haurà d'interposar davant el conseller de Cultura, Educació i Ciència en el termini d'un mes a comptar des de l'endemà de la publicació de la present ordre en el Diari Oficial de la Generalitat Valenciana.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana en el termini de dos meses a comptar des de l'endemà de la publicació de la present ordre en el Diari Oficial de la Generalitat Valenciana
  
València, 5 de maig de 1999
  
El conseller de Cultura, Educació i Ciència
  
MANUEL TARANCÓN FANDOS